CELEX: 31996R2063
Language: ro
Date: 1996-10-14 00:00:00
Title: Regulamentul (CE) nr. 2063/96 al Consiliului din 14 octombrie 1996 de modificare a Regulamentului (CEE) nr. 1180/77 cu privire la importul în Comunitate al unor produse agricole originare din Turcia

03/Volumul 19
            
            
               RO
            
            
               Jurnalul Ofícial al Uniunii Europene
            
            
               264
            
         31996R2063
   
               L 277/4
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2063/96 AL CONSILIULUI
   
   din 14 octombrie 1996
   de modificare a Regulamentului (CEE) nr. 1180/77 cu privire la importul în Comunitate al unor produse agricole originare din Turcia
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 113,
   având în vedere propunerea Comisiei,
   având în vedere Regulamentul (CEE) nr. 3813/92 al Consiliului din 28 decembrie 1992, referitor la unitatea de cont și la ratele de conversie care trebuie aplicate în cadrul politicii agricole comune (1), în special articolul 13 alineatul (1),
   întrucât Decizia nr. 1/77 a Consiliului de asociere CEE-Turcia, din 17 mai 1977, privind noile concesii la importul de produse agricole turcești în Comunitate prevede, la importul în Comunitate al uleiului de măsline din codurile NC 1509 10 10, 1509 10 90 și 1510 00 10, cu condiția ca această țară să perceapă o taxă la export, o deducere forfetară de 0,7245 ECU la 100 de kilograme din taxa aplicabilă acestui ulei, cât și o reducere a aceleiași taxe în funcție de cuantumul total al taxei speciale; întrucât această reducere a fost stabilită la maximum 10,88 ECU la 100 de kilograme, ca reducere prevăzută la articolul 2 din respectiva decizie și la 10,88 ECU la 100 de kilograme ca taxă suplimentară prevăzută în anexa IV a respectivei decizii;
   întrucât Regulamentul (CEE) nr. 1180/77 (2) a pus în aplicare Decizia nr. 1/77;
   întrucât părțile contractante au convenit, printr-un schimb de scrisori, să stabilească taxa suplimentară la 10,88 ECU la 100 de kilograme pe perioada 1 ianuarie 1994-31 ianuarie 1995 și la 13,14 ECU la 100 de kilograme pe perioada care începe la 1 februarie 1995;
   întrucât se impune modificarea în consecință a Regulamentului (CEE) nr. 1180/77,
   ADOPTĂ PREZENTUL REGULAMENT:
   Articolul 1
   La articolul 9 alineatul (1) din Regulamentul (CEE) nr. 1180/77, litera (b) se înlocuiește cu textul de mai jos:
   
               „(b)
            
            
               în cuantum egal cu cel al taxei speciale la export percepute de Turcia pentru acest ulei în limita a 10,88 ECU la 100 de kilograme pe perioada 1 ianuarie 1994-31 ianuarie 1995 și 13,14 ECU la 100 de kilograme pe perioada care începe la 1 februarie 1995, aceste sume fiind majorate cu 10,88 ECU la 100 de kilograme pentru prima perioadă și respectiv 13,14 ECU la 100 de kilograme pentru a doua perioadă.”
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 14 octombrie 1996.
      
         
            Pentru Consiliu
         
         
            Președintele
         
         R. QUINN
         
      
   
   
      (1)  JO L 387, 31.12.1992, p. 1. Regulament modificat ultima dată de Regulamentul (CE) nr. 150/95 (JO L 22, 31.1.1995, p. 1).
   
      (2)  JO L 142, 9.6.1977, p. 10. Regulament modificat ultima dată de Regulamentul (CEE) nr. 1902/92 (JO L 192, 11.7.1992, p. 3).